Malam Bersejarah 




SURAH AL-QADR 
Surah Malam Keagungan 
Surah (97) - Makkiyah - 5 ayat 







Dengan nama Allah Yang Maha Penyayang dan Maha Pengasih 

1. Sesungguhnya Kami telah turunkan al-Qur'an itu pada Lailatul-Qadr. 

1 L. tiijjjl Lj 

2. Tahukah engkau apakah Lailatul*Qadr itu? 



3. Lailatul-Qadr itu lebih baik dari seribu bulan. 

4. Pada malam itu, para malaikat dan roh (Jibril) turun dengan perintah 
Tuhan mereka kerana membawa segala urusan (yang bijaksana). 




5. Sejahteralah malam itu hingga fajar menyingsing. 

Pembicaraan dalam surah ini adalah mengenai malam bersejarah yang dijanjikan 
Allah dan disambut seluruh alam dengan penuh gembira iaitu malam perhubungan 
mutlaq di antara bumi dan alam al-Mala'ul-A'la, malam permulaan turunnya al-Qur'an 

kepada hati Nabi Muhammad s.a.w., malam peristiwa agung yang belum pernah 
disaksikan bumi seumpamanya, baik dari segi kebesaran dan maknanya mahupun dari 
segi kesan-kesannya dalam kehidupan seluruh manusia, iaitu kebesaran yang tidak dapat 
diliputi oleh fikiran manusia. 

(Pentafsiran ayat-ayat 1 - 5) 



'S % 

1. "Sesungguhnya Kami telah turunkan al-Qur'an pada Lailatul-Qadr." 

I L» vity * \ Uj 

2. "Tahukah engkau apakah Lailatul-Qadr itu?" 

»< v* * ' 






3. "Lailatul-Qadr itu lebih baik dari seribu bulan." 



Ayat-ayat al-Qur'an yang menyebut peristiwa malam ini berkilau-kilau memancarkan 
nur, Ia melimpahkan cahaya yang tenang, indah dan mesra iaitu nur Allah yang gemilang 
di dalam al-Qur'an-Nya: 

J 

*S 

1. "Sesungguhnya Kami telah turunkan al-Qur'an itu pada Lailatul-Qadr." 




r/- 'S J. s»' ( 



juga nur para malaikat dan Jibril yang berulang-alik di' sepanjang malam itu di antara 
bumi dan alam al-Mala'ul-A'la: 









* *s>s 






4. "Pada malam itu, para malaikat dan roh (Jibril) turun dengan perintah 
Tuhan mereka kerana membawa segala urusan (yang bijaksana)." 



Juga nur cahaya fajar menyingsing yang disebut oleh ayat-ayat al-Qur'an selaras 
dengan cahaya wahyu, cahaya malaikat dan roh kesejahteraan yang menyelubungi alam 
dan roh-roh yang wujud di alam ini: 









Malam Nur-nur 
Yang Gemilang 

Hakikat Lailatul- 
Qadr 



Malam Dalam Bu- 
lan Ramadhan 



5. 'Sejahteralah malam itu hingga fajar menyingsing.” 

Malam yang diperkarakan oleh surah ini ialah malam yang diterangkan di dalam 
Surah ad-Dukhan: 



0 

3. "Sesungguhnya Kami turunkan al-Qur'an itu di suatu malam yang penuh 
berkat. Sesungguhnya Kamilah yang memberi peringatan." 

4. "Pada malam itu, dijelaskan segala urusan yang penuh hikmat." 

0 &!?&$***& 



5. "Iaitu urusan dari kami. Sesungguhnya Kamilah yang mengutuskan para 

rasul." 



0 



' w S' 

^>z) 



6. "Sebagai rahmat dari Tuhanmu. Sesungguhnya Allah itu Maha Mendengar 
dan Maha Mengetahui." 

Yang dikenali umum, malam itu ialah satu malam dari malam-malam bulan Ramadhan 
sebagaimana telah dijelaskan di dalam Surah al-Baqarah, 









oLsydlj 



185. "Iaitu bulan Ramadhan, di mana mula diturunkan al-Qur'an sebagai 
petunjuk kepada manusia dan penjelasan-penjelasan mengenai petunjuk 
itu dan penjelasan-penjelasan yang membezakan di antara yang hak dengan 
yang batil." 



Yakni malam itulah mula diturunkan al-Qur'an kepada Rasulullah s.a.w. untuk 
disampaikannya kepada manusia. Menurut riwayat Ibn lshaq, wahyu pertama iaitu 
permulaan Surah al-'Alaq adalah diturunkan dalam bulan Ramadhan semasa Rasulullah 
s.a.w. beribadat di dalam Gua Hira'. 



Di sana terdapat berbagai-bagai riwayat yang menentukan malam itu. Setengah 
riwayat menentukannya pada malam 27 Ramadhan. Setengahnya pula menentukannya 

pada malam 21 Ramadhan. Dan ada pula yang menentukannya pada salah satu malam 
dari sepuluh malam terakhir bulan Ramadhan,. Dan setengah riwayat mengumumkannya 
pada mana-mana malam di bulan Ramadhan semuanya. Walau bagaimanapun malam itu 
adalah tetap salah satu malam dari malam-malam bulan Ramadhan mengikut riwayat 
yang lebih rajih. 

****** 



Malam itu dinamakan 4 JU" atau "Malam al-Qadr". " j-UJl " di sini mungkin Makna Malam al ' 
dimaksudkan dengan makna perencanaan dan pentadbiran. Lailatul-Qadr bererti "malam 
perencanaan dan pentadbiran” atau "malam penentuan dan penyusunan tadbir Ilahi" dan 
mungkin pula dimaksudkan dengan Lailatul-Qadr ialah malam yang amat tinggi nilai dan 
darjatnya atau "malam keagungan". Kedua-dua makna itu sesuai belaka dengan peristiwa 
malam yang amat agung itu, iaitu peristiwa Nuzul-Qur'an atau turunnya wahyu dan 
perutusan dari Allah, kerana tidak ada peristiwa-peristiwa malam yang lebih besar dari 
malam ini dan yang lebih bermakna dari malam ini dalam agenda perencanaan dan 
penyusunan tadbir Ilahi terhadap kehidupan para hamba-Nya. Ia merupakan satu malam 
yang lebih baik dari seribu bulan. Angka bilangan yang disebut di dalam al-Quran di 
tempat-tempat yang seperti ini tidaklah memberi makna bilangan yang terbatas, malah 
yang dimaksudkan dengan bilangan itu ialah bilangan yang banyak. Lailatul-Qadr 
adalah lebih baik dari seribu bulan dalam hidup manusia. Sudah ribuan bulan dan ribuan 
tahun telah berlalu tanpa meninggalkan sebahagian kesan dari kesan-kesan dan 
perubahan-perubahan seperti yang telah ditinggalkan oleh Lailatul-Qadr. 



xMalam Lailatul-Qadr adalah begitu agung hingga hakikat keagungannya mengatasi 
batas-batas daya fikiran manusia: 



e-K. s s x 

1 L j \ Lj 



2. "Tahukah engkau apakah Lailatul-Qadr itu?" 



Tetapi keagungannya itu tidak memerlukan kepada mempercayai berbagai-bagai 
cerita dongeng Lailatul-Qadr yang masyhur dalam anggapan orang-orang awam, 

Lailatul-Qadr adalah satu malam yang amat agung, kerana ia telah dipilih Allah 
sebagai malam permulaan Nuzul-Qur'an atau permulaan melimpahkan cahaya agama 
Allah ke seluruh alam, di samping melimpahkan kesejahteraan dan kedamaian yang memancar 
dari roh Allah (al-Qur'an) ke atas hati dan kehidupan manusia, dan kerana al-Qur'an itu 
mengandungi 'aqidah, kefahaman, syari'at dan adab sopan yang memancarkan 
kesejahteraan di bumi dan di hati nurani. 

Pada malam itulah turunnya para malaikat terutama Jibril a.s. dengan izin Allah 
membawa al-Qur’an bersama mereka. Mereka berhamburan di antara langit dan bumi 

dalam temasya alam yang agung yang digambarkan oleh ayat-ayat surah ini dengan 
gambaran yang menarik. 



****** 



Jika kita renungkan kembali pada hari ini dari belakang abad-abad yang sekian 
lama berlalu meninggalkan peristiwa Lailatul-Qadr yang mulia itu, dan kita 
gambarkan kembali temasya indah yang telah disaksikan oleh bumi pada malam itu, di 
samping kita memperhatikan pula apa yang sebenar berlaku di malam itu dan meneliti 
kesan-kesannya di sepanjang zaman, kesan-kesannya kepada dunia dan kesan-kesannya 
kepada kefahaman hati dan akal manusia tentulah kita dapati bahawa malam Lailatul- 
Qadr itu adalah sebenarnya suatu malam yang sungguh agung, di mana kita dapat 
menanggapi sebahagian dari tujuan pertanyaan aMJur'an mengenai malam itu: 



Sais. y . 



2. "Tahukah engkau apakah Lailatul-Qadr itu?" 



Pada malam itulah Allah menjelaskan segala urusan yang bijaksana, meletakkan 
nilai-nilai, dasar-dasar dan neraca-neraca dan menetapkan kedudukan-kedudukan yang 
lebih besar dari kedudukan-kedudukan individu-individu, kedudukan umat-umat, 
kedudukan kerajaan-kerajaan, kedudukan bangsa-bangsa, malah lebih besar dari itu lagi 
iaitu kedudukan hakikat-hakikat peraturan-peraturan dan kedudukan hati-hati manusia. 



Akibat Kerana Me- 
lupakan Keagu- 
ngan Malam Lai- 
latul Qadr 



Kerana kejahilan dan nasibnya yang tidak baik, manusia telah melupakan keagungan 
Lailatul-Qadr, dan sejak itulah mereka telah kehilangan ni’mat Allah yang paling 
indah, di samping kerugian kebahagiaan dan kedamaian yang haqiqi iaitu kedamaian hati, 
kedamaian rumahtangga dan kedamaian masyarakat yang dikurniakan oleh Islam. 
Kerugian-kerugian itu tidak dapat diganti oleh kejayaan-kejayaan mereka di bidang kemajuan 
kebendaan, tamadun dan pembangunan. Walaupun mereka kini mewah dengan hasil-hasil 
pengeluaran dan cukup lengkap dengan segala kemudahan hidup, namun jiwa mereka merana 
tidak bahagia. 



Cahaya indah yang pernah menerangi jiwa mereka itu telah padam, dan kesukaan 
yang gemilang yang telah membawa mereka ke alam al-Mala'ul-A'la telah pun hilang, 
kedamaian dan ketenteraman yang telah menyelubungi jiwa dan hati mereka telah 
lenyap, dan tiada suatu pun yang dapat menggantikan kesukaan roh, pancaran cahaya 
langit dan kebebasan tertang ke alam 'Illiyin itu. 



****** 



Memperingati 
Lallatul Qadr 



Kita umat Mu'minin adalah diperintah supaya jangan lupakan malam yang agung 
itu. Nabi kita s.a.w. telah menunjukkan satu cara yang mudah untuk memperingati 
malam itu supaya jiwa kita mempunyai hubungan yang abadi dengannya, di samping 

mempunyai hubungan yang abadi dengan peristiwa universal yang berlaku pada malam 
itu, iaitu beliau telah menggalakkan kita supaya menghidupkan malam itu dengan amal 
ibadat pada setiap tahun dan menunggu-nunggu Lailatul-Qadr pada malam-malam 
sepuluh Ramadhan yang terakhir. Tersebut di dalam Sahih al-Bukhari dan Sahih Muslim, 
sabda Rasulullah s.a.w.: 

ja I J ji * 11 iLJ 

"Carilah Lailatul-Qadr itu pada malam-malam sepuluh yang terakhir 
dari bulan Ramadhan." 

4_JS ja U <d jifi lilfjl jJLill 2JLI ^15 

"Barang siapa yang berbuat ibadat pada Lailatul-Qadr kerana 
didorong keimanan dan harapan mendapatkan pahala dari Allah 
nescaya diampunkan segala dosanya yang telah lalu." 

Islam bukanlah upacara gerak-geri yang lahir, kerana itulah Rasulullah s.a.w. 
menegaskan supaya amal ibadat yang dilakukan pada malam itu hendaklah dikerjakan 
dengan hati yang penuh keimanan dan harapan mendapatkan pahala dari Allah, agar 
ibadat itu benar-benar menghidupkan konsep-konsep agung yang diduduki malam itu 
dan agar benar-benar ikhlas kerana Allah. Dengan ibadat yang seperti ini melahirkan 
dalam hati hakikat tertentu dari ibadat malam itu yang ada kaitan dengan tujuan yang 
diturunkannya oleh al-Qur'an. 

Methodologi pendidikan Islam menghubungkan ibadat dengan hakikat-hakikat 
'aqidah di dalam hati. Ia jadikan amal ibadat itu sebagai saranan untuk memperingati, 
menghidup dan meneguhkan hakikat-hakikat ’aqidah dalam satu bentuk yang hidup 
yang menggerakkan perasaan-perasaan dan bukan hanya sekadar terhenti di batas-batas 
pemikiran sahaja. 

Memang jelas bahawa methodologi pendidikan yang seperti ini sahaja merupakan 
cara yang paling baik untuk menghidupkan hakikat-hakikat 'aqidah dan memberikannya 
daya tenaga bergerak dalam hati dan perilaku manusia. Pemahaman hakikat-hakikat 
'aqidah secara teori sahaja, tanpa dibantu dengan amal ibadat, tidak dapat meneguhkan 
hakikat-hakikat 'aqidah itu dan tidak dapat menjadikannya satu kekuatan pendorong 
dalam kegiatan hidup individu dan masyarakat 

Menghubungkan peringatan Lailatul-Qadr dengan melakukan amal ibadat pada 
malamnya dengan penuh iman dan ikhlas kerana Allah, merupakan sebahagian 
dari methodologi pendidikan Islam yang berjaya, kuat dan teguh. 




